Vastavalt 05.04.2011. a jõustuvale muudatusele kaotatakse võlaõigusseadusest piirang, mille kohaselt ei või tarbijamüügi puhul ostjat kohustada ettemaksuks enam kui poole ulatuses ostuhinnast. See regulatsioon on piiranud eelkõige e-kaubandust ning müüki  veebipoe kaudu, aga ka nn eritellimusmüüki. Piirangu kaotamisel on müüjatel võimalik leppida ostjatega kokku ka kõrgemas ettemaksus kui 50% ostuhinnast, ning seega vähendada oma äririske.